20 vjet pas shpërbërjes së Bashkimit Sovjetik, Rusia kërkon rrugën e demokracisë
Gjatë kësaj periudhe, të ardhurat e rusëve janë rritur ndjeshëm, por institucionet demokratike kanë mbetur mbrapa
Gjatë 2 dekadave që prej shpërbërjes së Bashkimit Sovjetik, Rusia ka bërë një përparim të madh ekonomik. Të ardhurat gjatë kësaj periudhe janë dhjetëfishuar, ndërkohë që këto ndryshime janë shoqëruar me demonstrata, në vitin 1991 kundër komunizmit dhe sot për të ringjallur ëndrrën e parealizuar për demokraci në Rusi. 20 vjet pas përmbysjes së komunizmit, rusët po demonstrojnë përsëri. Këtë here jo për një revolucion kapitalist, por për reforma demokratike. Masha Lipman, e cila mori pjesë në protestat e vitit 1991, është tani analiste në Qendrën Karnegi të Moskës. Më 1991, përparësia kryesore ishte ekonomike. Vladimir Ryzhkov në atë kohë përpiqej të administronte një qytet provincial. Në 20 vjetët që prej përmbysjes së Bashkimit Sovjetik, të ardhurat e rusëve janë rritur ndjeshëm, por institucionet demokratike kanë mbetur mbrapa. Lilia Shibanova drejton një grup vëzhgues elektoral, i quajtur Golos. Anketuesi Lev Gudkov thotë se institucionet bazë në Rusi nuk evoluan ashtu siç ndodhi me krijimin e shoqërisë së re konsumuese të Rusisë. Tani një dekadë e tërë stabiliteti dhe bumi të lidhjeve nëpërmjet Internetit ka zgjeruar hendekun mes rusëve dhe qeverisë së tyre autoritare. Igor Yurgens drejton një organizatë studimore. Ai thotë se 90 për qind e rusëve të rritur janë në Internet, ndërkohë që burokratët e qeverisë vazhdojnë të jenë, siç shprehet ai, ‘feudalë’. Një provë e madhe mund të jetë pjesëmarrja në një manifestim madhor demokratik i planifikuar për të shtunën, gati 20 vjet nga dita kur Mihail Gorbaçov njoftoi përfundimin e Bashkimit Sovjetik.